text:
326/2017. (VIII. 22.) KE határozata kitüntetés adományozásáról.
Az Alaptörvény 9. cikk (4) bekezdés f ) pontja, illetve a Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18. § (1) bekezdése alapján – a miniszterelnök
előterjesztésére –
a nukleáris technika biztonságos alkalmazása érdekében végzett több évtizedes, kimagasló színvonalú munkája
elismeréseként
dr. Andrási Andor, a Magyar Tudományos Akadémia Energiatudományi Kutatóközpontjának nyugalmazott
tudományos osztályvezetője részére,
több évtizedes kézirattárosi, filológiai és irodalomtörténeti tevékenysége elismeréseként
dr. Babus Antal, a Magyar Tudományos Akadémia Könyvtár és Információs Központja Kézirattár és Régi Könyvek
Gyűjteményének osztályvezetője részére,
a hagyományos szövés és hímzés technikájának megőrzése és megújítása érdekében végzett értékmentő
tevékenysége elismeréseként
Báder Miklósné, a Hevesi Népművészeti és Háziipari Szövetkezet elnöke részére,
a népegészségügyi ellátás területén végzett több évtizedes gyógyítói és vezetői munkája elismeréseként
dr. Bajtay András Tibor, Győr-Moson-Sopron megye nyugalmazott tiszti főorvosa részére,
a település fejlesztése érdekében végzett magas színvonalú vezetői munkája elismeréseként
Barabás Ferenc, Biharkeresztes város polgármestere részére,
magas színvonalú, nemzetközileg is elismert művészeti vezetői munkája elismeréseként
Bátor Tamás operaénekes, a Művészetek Palotája koprodukciós programigazgatója, a Miskolci Nemzetközi
Operafesztivál volt igazgatója részére,

a fiatal logisztikusok képzésében betöltött aktív szerepvállalása elismeréseként
Becske Ödön, a Co-op Hungary Nagykereskedelmi és Szolgáltató Zrt. logisztikai és koordinációs vezetője részére,
a hagyományos magyar népművészeti formák megőrzését szolgáló több évtizedes művészi munkája elismeréseként
Belencsák Mihály késkészítő kézműves részére,
a magyar népzene és néptánc hagyományainak széles körű megismertetését szolgáló művészi munkája
elismeréseként
Berecz István, a Fonó Budai Zeneház népzenei művészeti vezetője, táncos részére,
az erdőgazdálkodás területén végzett magas színvonalú szakmai és vezetői munkája elismeréseként
Biró Ferenc, a Szombathelyi Erdészeti Zrt. gazdasági igazgatója részére,
a magyar–bolgár kulturális és gazdasági kapcsolatok fejlesztése iránt elkötelezett, aktív támogató tevékenysége
elismeréseként
dr. Bocskov Petrov Jordán, Kecskemét Megyei Jogú Város Bolgár Települési Nemzetiségi Önkormányzatának elnöke,
a Magyar–Bolgár Gazdasági Kamara elnökségi tagja részére,
kiemelkedő karmesteri, valamint gordonkaművészi tevékenysége elismeréseként
Bogányi Tibor gordonkaművész, a Pannon Filharmonikusok vezető karmestere részére,
a humánerőforrás-gazdálkodás területén négy évtizeden keresztül lelkiismeretesen végzett munkája elismeréseként
Bujákiné Szász Zsuzsánna Éva, a Magyar Honvédség Egészségügyi Központja Személyügyi és Munkaügyi Osztályának
alosztályvezetője részére,
a magyar sport színvonalának emelését szolgáló sportolói, sportvezetői és utánpótlás-nevelői tevékenysége
elismeréseként
Czerpán István atléta, tájékozódási futó, a Pécsi Vasutas Sportkör elnöke, a Sportszervezetek Országos Szövetségének
alelnöke részére,

a térségben élők hitéletének ápolása mellett a közösségi élet szervezése terén is példamutató, elhivatott lelkészi
szolgálata elismeréseként
Csáfordy Julianna, a Mosonmagyaróvári Református Egyházközség lelkipásztora részére,
a gyógyszerészi hivatás iránt elkötelezett több évtizedes szakmai, valamint aktív kamarai szervező és koordináló
munkája elismeréseként
dr. Csapi Géza, Kecel város nyugalmazott gyógyszerésze, a Magyar Gyógyszerészi Kamara Bács-Kiskun Megyei
Szervezete Etikai Bizottságának tagja részére,
a hivatal szervezeti hátterének megteremtése és hatékony működtetése érdekében végzett eredményes vezetői
munkája elismeréseként
Dergán Ádám, a Nemzeti Emlékezet Bizottsága Hivatalának főigazgatója részére,
a köznevelés területén végzett több évtizedes pályafutása, valamint aktív szakmai közéleti tevékenysége
elismeréseként
Farkasné Egyed Zsuzsanna, a budapesti Patrona Hungariae Óvoda, Általános Iskola, Gimnázium, Kollégium és
Alapfokú Művészeti Iskola óvodavezetője, a Köznevelési Kerekasztal Vezetői Munkacsoportjának tagja részére,
eredményes településvezetői munkája, valamint a helyi hagyományok ápolását és népszerűsítését szolgáló
értékőrző tevékenysége elismeréseként
Fazekas Zoltán, Darnózseli község polgármestere, a Szigetköz Táncegyüttes vezetője részére,
a lakástakarékpénztári rendszer széles körben elismert intézménnyé fejlesztése érdekében, valamint
a jelzáloghitelezés jogi vonatkozásai terén végzett munkája elismeréseként
dr. Ferencz Iván, a Fundamenta-Lakáskassza Zrt. jogi és compliance igazgatója és ügyvezetője részére,
a helyi hagyományok és a népi kultúra kincseinek megőrzése iránt elhivatott, magas színvonalú munkája
elismeréseként
dr. Ferkov Jakab etnográfus, történész-muzeológus, a mohácsi Kanizsai Dorottya Múzeum igazgatója részére,
közel két és fél évtizedes kimagasló színvonalú kutatói és szakértői pályája, valamint a genetikai rokonkeresés
módszerének hazai gyakorlatba történő bevezetését elősegítő tudományos tevékenysége elismeréseként
dr. Füredi Sándor, a Nemzeti Szakértői és Kutató Központ, Bűnügyi Igazságügyi Szakértői Igazgatóság Genetikai
Szakértői Intézete Sejtmagi DNS Osztályának vezetője részére,
a magyar zeneművészet és zenepedagógia hagyományainak megőrzését, valamint nemzetközi népszerűsítését
szolgáló munkája elismeréseként
Gárdián Gábor gordonkaművész, mestertanár, a Gárdián Gordonkaiskola sorozat szerzője, a szegedi Király-König
Péter Zenei Alapfokú Művészeti Iskola tanára részére,
egyedi stílusteremtő képességével a kortárs táncművészetet gazdagító, elhivatott művészi munkája elismeréseként
Góbi Rita, a Góbi Rita Társulat táncművésze, koreográfusa, a budapesti Nemes Nagy Ágnes Művészeti
Szakgimnázium Táncművészeti tagozatának tanára részére,
a Körös-vidék ár- és belvízvédelmi biztonságának megteremtése, valamint a vízügyi szakemberképzés
színvonalának emelése érdekében végzett eredményes szakmai és vezetői munkája elismeréseként
dr. Goda Péter Pál, a békéscsabai Alföld-Planum Kultúrmérnöki Kft. főmérnöke, korábban a Körös-vidéki Vízügyi
Igazgatóság igazgatója részére,
a „GULAG-GUPVI Emlékév” során végzett magas színvonalú kutatói és szervezői munkája elismeréseként
Hajagos Csaba, a Kecskeméti Katona József Múzeum Történeti-Néprajzi Osztályának történész-muzeológusa,
a Nemzeti Emlékezet Bizottsága és a Magyar Tudományos Akadémia Bölcsészettudományi Kutatóközpont
Történettudományi Intézete Vidéktörténeti Témacsoportjának megbízott tudományos kutatója részére,
magas színvonalú művészi munkája elismeréseként
Hámori Máté karmester, az Óbudai Danubia Zenekar művészeti vezetője részére,
több évtizedes magas színvonalú alkotói pályája, valamint a művészeti közéletben vállalt szerepe elismeréseként
Hérics Nándor grafikusművész részére,
a település fejlesztése érdekében végzett több mint két évtizedes, eredményes vezetői munkája elismeréseként
Horváth Gábor, Győrzámoly község polgármestere részére,
a város szakképző iskoláinak fejlesztése érdekében végzett magas színvonalú intézményvezetői munkája, valamint
tanári életpályája elismeréseként
Horváth Zoltán András, a Kaposvári Szakképzési Centrum Eötvös Loránd Műszaki Szakgimnáziuma,
Szakközépiskolája és Kollégiuma nyugalmazott igazgatója, a Kaposvári Térségi Integrált Szakképző Központ
Kiemelkedően Közhasznú Nonprofit Kft. volt igazgatója részére,
szakmai sikerei, valamint Nógrád megyében végzett sokrétű társadalmi tevékenysége elismeréseként
Jagyutt Péter István mestercukrász, a balassagyarmati Jagyutt Cukrászat Kft. tulajdonosa, a Nógrád megyei Kézműves
Kamara volt elnöke részére,
a közgazdasági szakképzés alapjainak kidolgozása, illetve fejlesztése terén végzett sokrétű és értékes szakmai
munkája elismeréseként
Joanovicsné Kerekes Mária, a Budapesti Gazdasági Szakképzési Centrum Belvárosi Gazdasági Szakgimnáziumának
igazgatója részére,
több évtizedes pedagógusi pályája, sokrétű közösségépítő tevékenysége, valamint helytörténeti kutatásai és
publikációi elismeréseként
dr. Karácsony István, a darnózseli Szigetközi Körzeti Általános Iskola és Alapfokú Művészetoktatási Intézmény
nyugalmazott igazgatója, helytörténet-kutató, szakíró részére,
a civil bűnmegelőzés eredményességét a polgárőr mozgalom szervezésével és fejlesztésével növelő példamutató
szakmai tevékenysége elismeréseként
Kardos Pál, a Budapesti Polgárőr Szövetség elnöke, az Országos Polgárőr Szövetség katasztrófavédelmi alelnöke
részére,
a hazai gázipari ágazat általános szabályozási környezetének kialakítása, valamint a biztonságos lakossági
gázszolgáltatás érdekében végzett szakmai tevékenysége elismeréseként
Kerekes Ferenc, az NKM Nemzeti Közművek Zrt. vezérigazgató-helyettesi tanácsadója részére,
több évtizedes, magas színvonalú művészi munkája és értékes közéleti tevékenysége elismeréseként
dr. Kerekesné Pytel Anna, a kaposvári Kodály Zoltán Központi Általános Iskola nyugalmazott zenepedagógusa,
karnagya, művészeti vezetője részére,
a malenkij robotról hazatért mezőberényieket segítő közösségépítő, valamint a „GULAG-GUPVI Emlékév” során
végzett szervező tevékenysége elismeréseként
Kisari Magdolna nyugalmazott pedagógus részére,
nagyfokú szakmai hozzáértéssel és évtizedeken át töretlen elhivatottsággal végzett példaértékű munkája
elismeréseként
dr. Koltai Tiborné, a Zalaegerszegi Járásbíróság nyugalmazott címzetes törvényszéki bírója részére,
a kisgyermekkori nevelés módszertanának nemzetközi hírű szaktekintélyeként a magyar családok érdekében
végzett több évtizedes, nagy hatású tudományos, szakmai és publikációs tevékenysége elismeréseként
Korintus Mihályné dr. pszichológus, a Nemzeti Család- és Szociálpolitikai Intézet volt kutatási igazgatója, volt
főigazgató-helyettese részére,
több évtizedes művelődés- és helytörténeti kutatómunkája, valamint Orosháza kulturális életében végzett aktív
szervező tevékenysége elismeréseként
Koszorús Oszkár helytörténész, könyvtáros részére,
a „GULAG-GUPVI Emlékév” programjainak és kiállításainak megvalósítása érdekében végzett kutató és szervező
munkája elismeréseként
dr. Kovács Emőke történész, a „GULAG-GUPVI Emlékév” szakmai vezetője, az Emberi Erőforrás Támogatáskezelő
szakmai programvezetője részére,
több évtizede lelkiismeretesen végzett egyházi szolgálata elismeréseként
dr. Kovács Kálmán, a Baktalórántházai Református Egyházközség lelkipásztora részére,
a hansági belvízrendszer működtetése és fejlesztése, illetve a vizes élőhelyek rekonstrukciója érdekében végzett
magas színvonalú szakmai tevékenysége elismeréseként
Kovács Mihály, az Észak-dunántúli Vízügyi Igazgatóság Hansági Szakaszmérnökségének vezetője részére,
a „GULAG-GUPVI Emlékév” során végzett értékes munkája elismeréseként
Körösi Mihály helytörténész, a mezőberényi Orlai Petrics Soma Általános Iskola volt igazgatója, nyugalmazott
magyar-történelem szakos tanára részére,
több évtizedes, magas színvonalú gyógyító és tudományos munkája elismeréseként
dr. Krasznai István, a hatvani Albert Schweitzer Kórház-Rendelőintézet Traumatológiai Osztályának volt osztályvezető
főorvosa részére,
a város közszolgálatának fejlesztése és működtetése érdekében végzett négy évtizedes, magas színvonalú szakmai
munkája elismeréseként
Krózser Julianna Mária, a Gönci Közös Önkormányzati Hivatal aljegyzője részére,
a Dániában élő magyar gyerekek identitásának, kulturális hagyományainak és nyelvismeretének megőrzését
szolgáló iskolavezetői munkája elismeréseként
Lackóné Jánosi Rita, a Koppenhágai Magyar Iskola Egyesület alapító elnöke részére,
elhivatott oktatói-nevelői munkája, valamint sokrétű publikációs és kulturális szervező tevékenysége elismeréseként
dr. Luchmann Zsuzsanna, a Kiskunfélegyházi Dózsa György Általános Iskola tanára részére,
több évtizedes, példaértékű pedagógusi és intézményvezetői munkája elismeréseként
Makányné Óvári Éva, a Kiskunfélegyházi Batthyány Lajos Általános Iskola és Alapfokú Művészeti Iskola igazgatója
részére,
a nyíltvízi úszásban nyújtott kimagasló sportteljesítménye elismeréseként
Mányoki Attila hosszútávúszó részére,
a hazánkban élő németek érdekképviselete, valamint kultúrájának ápolása érdekében végzett aktív közéleti és
közösségszervező tevékenysége elismeréseként
Matkovits-Kretz Eleonóra, a Magyarországi Németek Pécs-Baranyai Nemzetiségi Körének elnöke részére,
nagyfokú szociális érzékenységgel végzett több évtizedes szakmai munkája elismeréseként
Mészárosné Patrik Edit, a füzérkomlósi Körzeti Alapszolgáltatási Központ védőnője, Füzérkomlós alpolgármestere
részére,
a társulat legnépszerűbb operett- és musicalelőadásainak sikeréhez hozzájáruló magas szintű művészi munkája
elismeréseként
Mirtse Réka Ilona táncművész, a Budapesti Operettszínház koreográfus asszisztense részére,
három évtizedes lelkiismeretes szakmai és eredményes vezetői tevékenysége elismeréseként
dr. Monori Elvira, Budapest Főváros Főpolgármesteri Hivatal Szervezési és Informatikai Főosztálya Közgyűlési és
Bizottsági Osztályának vezetője részére,
az értékorientált, gyermekközpontú oktatás és nevelés iránt elhivatott intézményvezetői munkája elismeréseként
Nagy Gábor, a budapesti Karácsony Sándor Rózsatéri Református Általános Iskola és Óvoda igazgatója részére,
a magyar népzene hiteles tolmácsolását szolgáló előadóművészi pályája, valamint több évtizedes zenepedagógiai
tevékenysége elismeréseként
Nagy Zsolt népzenész, a Liszt Ferenc Zeneművészeti Egyetem Népzene Tanszékének és a Budafok-Tétényi Nádasdy
Kálmán Alapfokú Művészeti Iskola és Általános Iskola Népzenei tanszakának brácsatanára, a Dűvő Népzenei
Együttes tagja részére,
az egészség- és ápolástudomány területén elért kimagasló eredményei, valamint sokrétű oktatói és szakmai közéleti
tevékenysége elismeréseként
dr. Oláh András Imre, a Pécsi Tudományegyetem Egészségtudományi Karának általános és stratégiai
dékánhelyettese, az Ápolástudományi, Alapozó Egészségtudományi és Védőnői Intézet igazgatója, egyetemi
docens, a Magyar Ápolástudományi Társaság elnöke részére,
a hazai foglalkoztatáspolitika területén végzett több évtizedes szakmai munkája elismeréseként
Őri János, a Nemzetgazdasági Minisztérium Munkaerőpiaci Főosztályának bérpolitikai szakreferense, szakmai
főtanácsadó részére,
az észak-magyarországi régió gazdasági fejlesztésében betöltött jelentős szerepe elismeréseként
Pálné Soltész Veronika, a miskolci Észak-Kelet Pro-Coop Zrt. cégvezetője részére,
a település fejlesztése és közösségi életének felvirágoztatása érdekében végzett eredményes munkája
elismeréseként
Pánczél Mihály, Tokod nagyközség nyugalmazott polgármestere részére,
a magyar tulajdonú COOP-rendszer kiépítésében és fejlesztésében való aktív közreműködése elismeréseként
Pap Lajos, a szolnoki Tisza-Coop Nagykereskedelmi és Szolgáltató Zrt. vezérigazgatója részére,
a kutatóközpont eredményes működése érdekében végzett sokrétű és értékes szervező és irányító tevékenysége
elismeréseként
dr. Páy Anikó, a Magyar Tudományos Akadémia Szegedi Biológiai Kutatóközpontja Főigazgatói Főosztályának
vezetője részére,
a magyar népzenekincs hiteles megszólaltatása és széles körű megismertetése érdekében végzett munkája
elismeréseként
Pénzes Géza népzenész, zenei szerkesztő részére,
a kiváló minőségű kézműves sörök gyártása és hazai népszerűsítése érdekében végzett több évtizedes munkája
elismeréseként
Rizmajer József, a csepeli Rizmajer Sörfőzde tulajdonosa részére,
több évtizedes pedagógusi pályája, valamint a helyi oktatás és kulturális élet fejlesztése érdekében végzett közéleti
tevékenysége elismeréseként
Rosta Ferenc, Kiskunfélegyháza város alpolgármestere, a Kiskunfélegyházi Móra Ferenc Gimnázium nyugalmazott
igazgatója részére,
a hazai szociális intézményrendszerben végzett sokoldalú szakmai munkája, valamint példaértékű oktatói
tevékenysége elismeréseként
Serafin József, a Baptista Teológiai Akadémia főiskolai docense, egyházi szociális módszertan vezetője részére,
négy évtizedes közszolgálati pályája, elhivatott, magas szintű szakmai munkája elismeréseként
Sinaliné Veres Erzsébet, Debrecen Megyei Jogú Város Polgármesteri Hivatalának nyugalmazott anyakönyvvezetője
részére,
a hazai közlekedési hatósági feladatok ellátása területén végzett magas szintű szakmai és vezetői tevékenysége
elismeréseként
Somogyi Gábor, a Magyar Közúti Fuvarozók Egyesületének főtitkára, a Nemzeti Közlekedési Hatóság volt elnöki
kabinetfőnöke részére,
elhivatott kutatói és oktatói munkája, valamint a Kelet-Cserhát Tájvédelmi Körzet létrehozása érdekében végzett
szakmai tevékenysége elismeréseként
Stadler Árpád Ferenc, az Ecsegi II. Rákóczi Ferenc Általános Iskola nyugalmazott igazgatója részére,
az egészségügyi ellátás területén végzett több évtizedes gyógyítói, vezetői és oktatói munkája elismeréseként
dr. Szelestei Tamás, a B. Braun Avitum Kaposvári Dialízisközpontjának orvosigazgatója, a Somogy Megyei Kaposi Mór
Oktató Kórház Nephrológiai Osztályának osztályvezető főorvosa, a Pécsi Tudományegyetem címzetes egyetemi
docense részére,
eredményes településfejlesztő munkája, valamint a nemzeti kultúra és a határon túli magyarság megmaradását
szolgáló tevékenysége elismeréseként
Timár Zoltán, Mikepércs község polgármestere részére,
a magyar gazdaság fejlesztését a malomipar és tésztagyártás területén elért eredményeivel szolgáló vállalatvezetői
munkája elismeréseként
Tóth Béla, a Gyermelyi Holding Zrt. és a Gyermelyi Élelmiszeripari Zrt. Igazgatóságának tagja részére,
az egri borászati tradíciók megőrzését szolgáló szakmai tevékenysége, valamint a híres „Várvédő Cuvée”
megalkotása során végzett munkája elismeréseként
Tóth Ferenc borász, az „Egri Borvár - Tóth Ferenc Pincészete” tulajdonosa részére,
eredményes szakmai tevékenysége, valamint aktív kamarai közéleti szerepvállalása elismeréseként
dr. Tóth M. Gábor, a Dr. Tóth M. Gábor Ügyvédi Iroda ügyvédje, a Budapesti Ügyvédi Kamara fegyelmi megbízottja,
a Magyar Ügyvédi Kamara Elnökségének tagja részére,
több évtizedes gépészmérnöki pályája, valamint a magyar kosárlabdasport területén edzőként és sportvezetőként
elért eredményei elismeréseként
Tóth Viktor gyémántdiplomás gépészmérnök, okleveles gazdasági mérnök, a Magyar Kosárlabda Szövetség
Elnökségének örökös tiszteletbeli tagja részére,
a településfejlesztés és a közösségépítés területén egyaránt sikeres, több évtizedes munkája elismeréseként
Török Sándor, Mosonszolnok község polgármestere részére,
a település fejlesztése mellett a helyi közösség összetartozásának erősítését is lelkiismeretesen szolgáló munkája
elismeréseként
Varga Tünde, Nádasdladány község polgármestere részére,
több évtizedes, kimagasló képzőművészi pályája, valamint aktív művészeti közéleti tevékenysége elismeréseként
Varga-Amár László festőművész, a Magyar Alkotóművészek Országos Egyesülete Képzőművészeti Tagozatának
elnöke részére,
a társulat külföldi és hazai sikereihez hozzájáruló több mint négy évtizedes, magas színvonalú művészi munkája
elismeréseként
Várkonyi Beáta hegedűművész, a Budapesti Operettszínház koncertmestere részére,
a térség turizmusának fellendítése érdekében végzett sikeres munkája, valamint az Ormánság kulturális értékeinek
megőrzését szolgáló tevékenysége elismeréseként
Végi János, a harkányi Xavin Hotel Wellness és Étterem tulajdonosa részére,
a magyar úszósport sikereihez hozzájáruló, eredményes szakmai munkája elismeréseként
Virth Balázs, a Magyar Úszó Szövetség válogatott edzője részére,
a „GULAG-GUPVI Emlékév” során a málenkij robotra hurcoltak hiteles történetének bemutatását szolgáló szakmai
tevékenysége elismeréseként
Walterné Müller Judit, a pécsi Janus Pannonius Múzeum igazgatóhelyettese részére,
több évtizedes művészi pályája, valamint a daganatos betegségben szenvedők érdekében végzett karitatív
tevékenysége elismeréseként
Zeffer András zenész, zeneszerző, előadóművész részére,
több évtizedes, magas színvonalú szakmai és vezetői tevékenysége elismeréseként
Zsuffa Zoltán Gyula, a NISZ Nemzeti Infokommunikációs Szolgáltató Zrt. Műszaki Szolgáltatási és Területi Ágazat,
Hálózatüzemeltetési Igazgatósága Elkülönült Hálózatok Osztályának vezetője részére a
MAGYAR ARANY ÉRDEMKERESZT
polgári tagozata; példaértékű hivatástudattal végzett eredményes szakmai tevékenysége elismeréseként
Cieleszky Péter rendőr ezredes, a Terrorelhárítási Információs és Bűnügyi Elemző Központ főtanácsadója részére,
a rendvédelem különböző területein végzett több évtizedes szakmai és vezetői tevékenysége elismeréseként
Dávid Erika tűzoltó alezredes, a Bács-Kiskun Megyei Katasztrófavédelmi Igazgatóság Humán Szolgálatának vezetője
részére,
a magyar rendészeti szervek nemzetközi elismertsége érdekében végzett kiemelkedő tevékenysége elismeréseként
Gősi Tiborné rendőr alezredes, a Nemzetközi Oktatási Központ, Nemzetközi Rendészeti Akadémiája Magyar Titkárság
Osztályának vezetője, rendőrségi főtanácsos részére,
rendészeti, bűnügyi és ügyeleti területen végzett több mint három évtizedes, magas színvonalú munkája
elismeréseként
Lacziné Mádai Andrea rendőr alezredes, a Terrorelhárítási Központ Ügyeleti és Objektumvédelmi Igazgatósága
BM Ügyeleti Osztályának ügyeletvezetője részére,
a büntetés-végrehajtási szervezet állományában végzett több évtizedes példamutató szolgálatellátása
elismeréseként
dr. Sáska Erzsébet Anikó címzetes büntetés-végrehajtási alezredes, a Pálhalmai Országos Büntetés-végrehajtási
Intézet jogtanácsosa részére a
MAGYAR ARANY ÉRDEMKERESZT
katonai tagozata kitüntetést adományozom. Budapest, 2017. július 24.
Áder János s. k.,
 köztársasági elnök


type: legislation

jurisdiction: Hungary

text:
136/2016. (V. 5.) KE határozata állampolgárság visszavonással történő megszüntetéséről.
Az Alaptörvény 9.  cikk (4)  bekezdés i)  pontja, valamint a  magyar állampolgárságról szóló 1993.  évi LV.  törvény
9.  §-a alapján – a  belügyminiszter BM/6658-2/2016. számú előterjesztésére – Radojcsin Vladimir (születési hely,
idő: Kevevára [Jugoszlávia], 1980. június 3.) magyar állampolgárságát visszavonom.
Budapest, 2016. április 18. Áder János s. k.,
 köztársasági elnök


text:
41/2011. (VIII. 9.) NFM rendelete a gazdaságfejlesztést szolgáló célelőirányzat 2011. felhasználásának részletes szabályairól.
Az államháztartásról szóló 1992. évi XXXVIII. törvény 124. § (9) bekezdésében kapott felhatalmazás alapján, az államháztartás
működési rendjéről szóló 292/2009. (XII. 19.) Korm. rendelet 2. § 6. pont m) alpontjában meghatározott feladatkörömben eljárva
– az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm.
rendelet 73. § b) pontjában meghatározott feladatkörében eljáró nemzetgazdasági miniszterrel egyetértésben – a következőket
rendelem el: I. FEJEZET ÁLTALÁNOS RENDELKEZÉSEK 1. A rendelet hatálya
1. § E rendelet hatálya a Magyar Köztársaság 2011. évi költségvetéséről szóló 2010. évi CLXIX. törvény 1. melléklet
XVII. Nemzeti Fejlesztési Minisztérium fejezet, 16. Fejezeti kezelésű előirányzatok cím, 8. Gazdaságfejlesztést szolgáló
célelőirányzat alcím (a továbbiakban: előirányzat) felhasználására terjed ki.
2. § Az előirányzat terhére a nemzeti fejlesztési miniszter, vagy az általa kiadott utasításban kijelölt személy
(a továbbiakban: Támogató) forrást biztosít: a) a Széchenyi Kártya Program (a továbbiakban: Program) keretében a vállalkozásoknak nyújtott hitelekhez
kapcsolódó kamat- és garanciadíj támogatásra, b) az előirányzat működtetésével, kezelésével összefüggő fizetési kötelezettségek teljesítésére,
a gazdaságfejlesztéssel összefüggő feladatokra, valamint c) a 2011. évben eredeti törvényi előirányzattal nem rendelkező, a XVII. Nemzeti Fejlesztési Minisztérium fejezet
16. cím, 2. alcím ca) 30. jogcímcsoport a Nemzetközi jelentőségű, kiemelt KFI programok támogatása,
cb) 31. jogcímcsoport Üzletre hangolva, cc) 47. jogcímcsoport Kis- és középvállalkozói célelőirányzat,
cd) 37. jogcímcsoport a Kiemelt ágazatok fejlesztési stratégiájának támogatása,
ce) 39. jogcímcsoport Nemzeti beruházás ösztönzési célelőirányzat fejezeti kezelésű előirányzatok működtetésével, kezelésével összefüggő fizetési kötelezettségek teljesítésére, és előre
nem tervezhető feladatokra. 2. Értelmező rendelkezések 3. § E rendelet alkalmazásában:
1. garanciadíj: a garantőr szervezet készfizető kezességvállalási díja,
2. garantőr szervezet: a Program megvalósításában résztvevő azon szervezet, amely a hitelintézetekről és a pénzügyi
vállalkozásokról szóló 1996. évi CXII. törvény 3. § (1) bekezdés f) pontjában meghatározott tevékenység végzését
a Program keretében ellátja, 3. garantőr szervezet által nyújtott készfizető kezességvállalás: a Program keretében kötött hitelszerződés teljesítését
biztosító olyan mellékkötelezettség, amely keretében a garantőr szervezet kötelezettséget vállal arra, hogy ha
a hitelszerződés kedvezményezettje bármely, a hitelszerződésből eredő fizetési kötelezettségének nem tesz
eleget, meghatározott határidőn belül a megállapított összeghatárig a jogosultnak fizetést fog teljesíteni,
4. kedvezményezett: a Program keretében létrejött támogatási jogviszony alapján kamat- és garanciadíj
támogatásban részesült személy vagy szervezet, 5. készfizető kezességvállalás: a Program keretében kötött hitelszerződés és létrejött támogatási jogviszony
teljesítését biztosító kötelezettség, amely keretében a magánszemély készfizető kezes vállalja, hogy ha a
kedvezményezett bármely, a hitelszerződésből, vagy a támogatási jogviszonyból eredő fizetési
kötelezettségének nem tesz eleget, a teljes összeghatárig a jogosultnak sortartás nélkül fizetést fog teljesíteni,
6. Program: a Széchenyi Kártya Program olyan vállalkozási hitelprogram, amelynek keretében a mikro-, kis- és
középvállalkozások, valamint egyéni vállalkozók különböző hiteltípusok segítségével, egyszerűsített eljárással,
állami kamattámogatás és – hiteltípustól függően – garanciadíj-támogatás mellett juthatnak finanszírozási
lehetőségekhez, 7. Üzletszabályzat: a Támogató jóváhagyásával kiadott, a KA-VOSZ Zártkörűen Működő Részvénytársaság
(a továbbiakban: KA-VOSZ Zrt.) honlapján közzétett Széchenyi Kártya Program Üzletszabályzat,
8. vállalkozások: a kis- és középvállalkozásokról, fejlődésük támogatásáról szóló 2004. évi XXXIV. törvény 19. §
5. pontjában meghatározott azon vállalkozások, amelyek megfelelnek a törvény 3–5. §-ában megfogalmazott
feltételeknek. 4. § (1) Az előirányzathoz kapcsolódó pénzügyi és számviteli feladatokat a MAG – Magyar Gazdaságfejlesztési Központ
Zártkörűen Működő Részvénytársaság (a továbbiakban: MAG Zrt.) látja el az e rendeletben meghatározottak szerint, az
e rendelet hatálybalépését követő 30 napon belül a Támogatóval megkötött szerződésben foglaltak alapján.
(2) Az előirányzat terhére nyújtott támogatások tekintetében a támogatási rendszer közreműködő szervezeti feladatait a
KA-VOSZ Zrt. és a MAG Zrt. látja el az e rendeletben meghatározottak szerint, az e rendelet hatálybalépését követő
30 napon belül a Támogatóval megkötött szerződésben foglaltak alapján.
II. FEJEZET SZÉCHENYI KÁRTYA PROGRAM 3. A Program megvalósításában résztvevő szervezetek és feladataik
5. § A Program megvalósításában: a) közreműködői feladatokat ellátó szervezetek (a továbbiakban: közreműködő szervezetek),
b) hitelintézetek és c) a garantőr szervezet vesznek részt.
6. § (1) A KA-VOSZ Zrt. a Program lebonyolítása során közreműködő szervezetként
a) fogadja, tájékoztatja és regisztrálja a Program keretében hitelt, és a hitelhez kapcsolódóan kamat- és garanciadíj
támogatást igénylő vállalkozásokat, b) ellenőrzi a 8. § szerinti keretszerződés mellékleteiben leírtak szerint, hogy a Programban való részvétel feltételei
a vállalkozások esetében fennállnak-e, c) a hitelintézetek egyetértésével meghatározott módon előminősíti a vállalkozásokat,
d) a hitelintézetekkel kötött megállapodás alapján a Program igénybevételi feltételeinek megfelelő vállalkozásokat
közvetít a Programban résztvevő hitelintézetekhez, e) a hitelintézetekkel kötött megállapodás alapján a hitelintézetek felé sortartó kezességet vállal a hitelintézetek
részére meg nem térült állami kamattámogatásnak maximum 20% erejéig,
f) ellátja a csekély összegű (de minimis) támogatás megítéléséhez kapcsolódó tájékoztatási feladatot,
g) előzetesen átvizsgálja a hitelintézetek kamat- és garanciadíj lehívásait tartalmazó kimutatásokat,
h) kezeli a támogatási eljárás során megadott vagy keletkező adatokat,
i) üzemelteti és fejleszti a Program végrehajtása során alkalmazott informatikai rendszert,
j) javaslatot tesz a Támogató részére új termékek bevezetésére, meglévő termékek korszerűsítésére,
k) ellátja a Támogatóval kötött, 4. § (2) bekezdése szerinti szerződésben meghatározott feladatokat.
(2) A MAG Zrt. a Program lebonyolítása során közreműködő szervezetként
a) naprakész, tételes, évenkénti és hitelintézeti bontású nyilvántartást vezet a kötelezettségvállalásokról és
teljesítésigazolásokról a KA-VOSZ Zrt. és a Támogató által átadott dokumentumok alapján,
b) ellenőrzi a hitelintézetek kamat- és garanciadíj-támogatás lehívásait, a KA-VOSZ Zrt. által előzetesen átvizsgált,
a teljesítés igazolását alátámasztó dokumentumokat, továbbá a lehívásban szereplő kedvezményezettek
jogosultságát, a keret rendelkezésre állását, a garanciadíjra jutó támogatást, és kiállítja a teljesítésigazolást,
c) a teljesítésigazolás alapján a garanciadíj támogatást a benyújtást követően havonta utalványozza,
d) a teljesítésigazolás alapján a kamattámogatást a benyújtást követően negyedévente utalványozza,
e) havonta egyezteti a KA-VOSZ Zrt.-vel a megszűnt támogatási jogviszonyú vállalkozások listáját,
f) előzetesen ellenőrzi a kiutalások jogosságát és összegszerűségét,
g) indokolt esetben felfüggeszti a támogatás folyósítását, h) ellátja – a Program keretében nyújtott állami támogatásokhoz kapcsolódó – követeléskezelési, valamint egyes
ellenőrzési feladatokat, i) ellátja a Támogatóval kötött, 4. § (2) bekezdése szerinti szerződésben meghatározott feladatokat.
7. § A KA-VOSZ Zrt. a 6. § (1) bekezdésben meghatározott feladatok ellátásába – a Támogató egyetértésével – más
szervezeteket (a továbbiakban: regisztráló szervezetek) is bevonhat, amely szervezetek tevékenységéért a KA-VOSZ
Zrt. felelősséggel tartozik. 8. § A Program keretében hitelnyújtásra a Programban résztvevő – KA-VOSZ Zrt.-vel megállapodást kötött – azon
hitelintézetek jogosultak, amelyekkel a Támogató és a KA-VOSZ Zrt. keretszerződést köt.
9. § (1) A kedvezményezettel kötött egyedi hitelszerződések mögött a garantőr szervezet, az egyes hitelintézetekkel kötött
megállapodások alapján, a létrejött hitelügyletekhez kapcsolódóan kedvezményes garanciadíjért készfizető
kezességet vállal. (2) A garantőr szervezet által megállapított kedvezményes garanciadíj és a piaci garanciadíj közötti különbözet
beleszámít az adott ügylet támogatástartalmának teljes összegébe. 4. A Program keretében igényelhető hiteltípusok, azok célja, mértéke
10. § A Program keretében a) Széchenyi Kártya Folyószámlahitel,
b) Széchenyi Forgóeszköz Hitel, c) Széchenyi Beruházási Hitel,
d) Széchenyi Önerő Kiegészítő Hitel, és e) Széchenyi Támogatást Megelőlegező Hitel
igényelhető. 11. § (1) A Széchenyi Kártya Folyószámlahitel célja a vállalkozások átmeneti likviditási problémáinak áthidalása. A Széchenyi
Kártya Folyószámlahitel 25 millió forint hitelösszegig, 365 napos futamidőre igényelhető, amely 365 nappal
meghosszabbítható. (2) A Széchenyi Forgóeszköz Hitel célja a vállalkozások forgóeszközigényének finanszírozása, piacaik megtartása és
bővítése érdekében. A Széchenyi Forgóeszköz Hitel 25 millió forint hitelösszegig, legfeljebb 3 éves (1096 napos)
futamidőre igényelhető. (3) A Széchenyi Beruházási Hitel célja a vállalkozások beruházásának ösztönzése, piacaik megtartása és bővítése
érdekében. A Széchenyi Beruházási Hitel 50 millió forint hitelösszegig, legfeljebb 10 éves futamidőre igényelhető.
(4) A Széchenyi Önerő Kiegészítő Hitel és a Széchenyi Támogatást Megelőlegező Hitel célja a pályázati források nagyobb
arányú kihasználása és a sikeresen megvalósuló projektek számának növelése. A Széchenyi Önerő Kiegészítő Hitel és a
Széchenyi Támogatást Megelőlegező Hitel legfeljebb 50 millió forint hitelösszegig igényelhető. A Széchenyi Önerő
Kiegészítő Hitel legfeljebb 10 éves, a Széchenyi Támogatást Megelőlegező Hitel legfeljebb 5 éves futamidőre
igényelhető. 5. A Programban igényelhető állami támogatás típusok, mértéke
12. § (1) A Program keretében a vállalkozásoknak nyújtott hitel kamatterhének és garanciadíjának csökkentése érdekében
kamat- és garanciadíj támogatás igényelhető. (2) A 10. § a) pontja szerinti hitelszerződés keretében 10 millió forint hitelösszegig 365 napra 1 százalékpont
kamattámogatás biztosítható. 25 millió forint hitelösszegig, a hitelszerződés teljes összegére, a garantőr szervezet által
vállalt garancia éves díjának 50 százalékáig biztosítható támogatás, de a garanciadíj támogatás összege nem
haladhatja meg a garanciadíj vetítési alapjának 0,75 százalékát.
(3) A 10. § b)–d) pontja szerinti hitelszerződések teljes összegéhez az adott ügylet futamidejének első három évére
(1096 napra) 2 százalékpont kamattámogatás, valamint a garanciavállalás évenkénti díjának 50 százalékáig terjedő
támogatás biztosítható, de a támogatás nem haladhatja meg a garanciadíj vetítési alapjának 0,75 százalékát.
(4) A 10. § e) pontja szerinti hitelszerződés keretében az adott ügylet futamidejének első három évére (1096 napra)
2 százalékpont kamattámogatás biztosítható. 6. A Programban kedvezményezettként résztvevő vállalkozások köre
13. § (1) A Program kedvezményezettjei azok a vállalkozások lehetnek, amelyek fő tevékenységként az alábbi tevékenységek
egyikét sem végzik: a) fegyver- és lőszergyártás, b) katonai harcjármű gyártás,
c) szerencsejáték, fogadás. (2) Nem lehet a Programban kedvezményezett az a vállalkozás, amely a 10. § a) pontja szerinti hiteltípus esetén az alábbi
tevékenységeket főtevékenységként végzi, valamint a 10. § b)–e) pontja esetén az a vállalkozás, amely a hitelt az alábbi
tevékenységekhez kívánja felhasználni, vagy, ha ez nem állapítható meg vagy nem különíthető el egyértelműen, akkor
ha az alábbi tevékenységet főtevékenységként végzi: a) növénytermesztés, állattenyésztés, vadgazdálkodás és kapcsolódó szolgáltatások, erdőgazdálkodás vagy
halászat és halgazdálkodás, b) szénbányászat. 7. A Program keretében való támogatás-igénylés, kötelezettségvállalás rendje
14. § (1) A Programban azok a vállalkozások vehetnek részt, amelyek megfelelnek a 13. §-ban megfogalmazott feltételeknek és
rendelkeznek a) egyéni vállalkozók esetén egy teljes naptári évre vonatkozó egyéni vállalkozói működést igazoló személyi
jövedelemadó vagy egyszerűsített vállalkozói adó bevallásával, b) egyéb vállalkozások esetén pedig legalább egy lezárt, teljes üzleti évre vonatkozó – a vállalkozási formához
igazodó – éves, egyszerűsített éves vagy egyszerűsített beszámolóval, vagy egyszerűsített vállalkozói adó
bevallásával. (2) A Program keretében a vállalkozásoknak nyújtott hitelhez kapcsolódó kamat- és garanciadíj támogatás az igénylő
adatait tartalmazó hiteligénylő lap, az államháztartás működési rendjéről szóló 292/2009. (XII. 19.) Korm. rendelet
(a továbbiakban Ámr.) 113. § (2) bekezdés b)–d) és h) pontjában előírt, a 20. § (2) bekezdésében meghatározott,
valamint a támogatási eljárás során megadott vagy keletkező adatainak nyilvántartásba vételéhez és kezeléséhez való
hozzájáruló írásbeli nyilatkozatok csatolásával igényelhető. (3) A hiteligénylő lapot és mellékleteit a regisztráló szervezetek irodáiban lehet benyújtani. A támogatást igénylőnek
a támogatási eljárással kapcsolatos adatai számítógépes nyilvántartásban rögzítésre kerülnek, valamint
a rendelkezésére álló dokumentumok és adatok alapján – a hitelintézet egyetértésével meghatározott módon –
előminősítésre kerül sor. (4) A rendelkezésre álló dokumentumok és adatok alapján előzetesen ellenőrzésre kerül, hogy a vállalkozás részéről a
Programban való részvétel feltételei fennállnak-e, valamint, hogy a hiteligénylő lap és mellékletei hiánytalanul és
megfelelően vannak-e kitöltve és csatolva. Amennyiben a Programban való részvétel feltételei fennállnak, valamint
a hiteligénylő lap és mellékletei megfelelően kerültek kitöltésre, illetve csatolásra, azok továbbításra kerülnek
a hitelintézet részére. 15. § (1) A támogatást igénylő hitelkérelmét a hitelintézet bírálja el.
(2) A hitelintézet a hitelképes igénylővel hitelszerződést köt.
(3) A hitelintézet az elbírált hiteligény befogadásáról és a hiteligényt elutasító vagy jóváhagyó döntésről, valamint
a jóváhagyást kővetően létrejött és hatályba lépett hitelszerződésről legkésőbb a tárgyhónapot követő hónap 10-ig
tájékoztatja a KA-VOSZ Zrt.-t. (4) Azon vállalkozások listáját, amelyek a hitelintézetekkel a tárgyhónapban hatályba lépett hitelszerződést kötöttek,
a tárgyhónapot követő hónap végéig a KA-VOSZ Zrt. megküldi a Támogatónak.
(5) A (4) bekezdésben meghatározott listán lévő vállalkozásokkal szemben a kötelezettségvállalásra olyan módon kerül
sor, hogy csoportos kötelezettségvállalás keretében több támogatási igény támogatására vonatkozó
kötelezettségvállalások egyetlen dokumentumban kerülnek rögzítésre és aláírásra. (6) A 10. § b)–e) pontja szerinti hiteltípusokhoz kapcsolódó kötelezettségvállalás – kivéve annak a tárgyévre vonatkozó
összegét – tárgyéven túli kötelezettségvállalásnak minősül. (7) A csoportos kötelezettségvállalási dokumentumot a Támogató a kötelezettségvállalást követő 10 napon belül
megküldi a MAG Zrt.-nek. 16. § A Programhoz kapcsolódó kötelezettségvállalás esetén a pénzügyi teljesítés határidejét úgy kell megállapítani, hogy
az ne legyen későbbi, mint a megkötött hitelszerződés alapján kamat- és garanciadíj támogatással érintett időszak
leteltét követő hatodik hónap vége. 17. § (1) A Programban való részvétel további feltétele, hogy a támogatást igénylő vállalkozás a hitelszerződésből és
a támogatási jogviszonyból eredő kötelezettségeire nézve megfelelő magánszemély készfizető kezest biztosítson.
(2) Nem lehet magánszemély készfizető kezes, aki a Program keretében kedvezményezettként támogatásban részesül.
(3) Egy magánszemély készfizető kezes egy időben csak egy vállalkozás tartozásáért vállalhat kezességet.
(4) A KA-VOSZ Zrt. előzetesen vizsgálja, hogy a támogatást igénylő magánszemély készfizető kezes megfelel-e a (2) és
(3) bekezdésben meghatározott feltételeknek. (5) A hitelintézetek döntenek a felajánlott magánszemély készfizető kezes elfogadhatóságáról.
(6) A magánszemély készfizető kezes a kedvezményezettnek a Támogatóval létrejött támogatási jogviszonya, valamint a
hitelintézettel létrejött hitelszerződés alapján a Támogatóval és a hitelintézettel szemben fennálló összes tartozásáért
(beleértve a hitelintézet részére meg nem térült állami kamat- és garanciadíj támogatást, tőkét, kamatot, járulékokat)
vállal készfizető kezességet. 18. § A vállalkozásoknak nyújtott hitelhez kapcsolódó állami támogatás igénylésének rendjét és részletes feltételeit,
valamint az igényléshez szükséges formanyomtatványokat a KA-VOSZ Zrt. a honlapján e rendelet hatályba lépését
követő 30 napon belül közzéteszi. 8. A Program keretében való támogatási jogosultság és támogatási jogviszony keletkezése
19. § (1) A hitelhez kapcsolódó támogatási jogosultság az alábbi feltételek együttes teljesülése esetén áll fenn:
a) a támogatást igénylő megfelel a Programban való részvétel e rendelet szerinti, valamint a 18. § szerint közzétett
feltételeknek, b) a támogatást igénylő a hitelhez kapcsolódó támogatás igényléséhez szükséges nyilatkozatokat megadja,
c) a támogatást igénylő által felajánlott magánszemély kézfizető kezest a hitelintézet elfogadja,
d) a támogatást igénylővel szemben a Program keretében nyújtandó támogatás folyósítását kizáró ok nem áll fenn,
e) a támogatást igénylő a Programban résztvevő valamely hitelintézettel hitelszerződést köt, és
f) a 15. § (5) bekezdése szerinti csoportos kötelezettségvállalás a támogatáshoz kapcsolódóan megvalósul.
(2) A támogatási jogviszony az (1) bekezdésben meghatározott feltételek együttes teljesülése esetén, a Támogató és
a kedvezményezett között, a hitelszerződés hatálybalépésének napjára visszamenőleges hatállyal jön létre.
9. A Program keretében nyújtott csekély összegű (de minimis) támogatás
20. § (1) A Programban a vállalkozásoknak nyújtott állami kamat- és garanciadíj, valamint a garantőr szervezet
kezességvállalásával nyújtott támogatás csekély összegű (de minimis) támogatásnak minősül, és az 1998/2006/EK
bizottsági rendeletben (a továbbiakban: bizottsági rendelet) és az e §-ban meghatározott feltételek szerint nyújtható.
(2) A csekély összegű támogatás feltétele, hogy a támogatást igénylő nyilatkozik az adott pénzügyi évben és az azt
megelőző két pénzügyi év alatt általa igénybe vett csekély összegű támogatások támogatástartalmáról.
(3) A csekély összegű támogatás összege nem haladhatja meg a 200 000 eurónak megfelelő forintösszeget. A közúti
szállítás terén működő vállalkozás esetében a csekély összegű támogatás összege nem haladhatja meg a
100 000 eurónak megfelelő forintösszeget. (4) Csekély összegű támogatás nem nyújtható a kereskedelmi fuvarozás területén működő vállalkozások számára
teherszállító járművek megvásárlásához. (5) A (3) bekezdésben meghatározott összegek a csekély összegű támogatás formájától és a kitűzött céltól függetlenül
alkalmazandók, tekintet nélkül arra, hogy a tagállam által biztosított támogatást teljesen vagy részben közösségi
eredetű forrásokból finanszírozzák. Az időszakot az érintett tagállamban a vállalkozás által alkalmazott üzleti évekre
hivatkozva kell meghatározni. (6) A kedvezményezett számára adott évben megítélt csekély összegű támogatás összegébe a megítélt hitelkeret
támogatott futamidejének időszakára jutó kamat- és garanciadíj támogatás, valamint a garantőr szervezet
kedvezményes garanciavállalásából adódó állami támogatás összege számít bele.
(7) Amennyiben a Program keretében nyújtott támogatás teljes összege túllépi a (3) bekezdésben meghatározott felső
összeghatárt, a támogatás összege a bizottsági rendelet alapján nem mentesíthető, még a (3) bekezdésben
meghatározott felső összeghatárt meg nem haladó rész tekintetében sem. Ebben az esetben nem igényelhető
mentesítés az Európai Unió működéséről szóló szerződés 108. cikk (3) bekezdésében előírt bejelentési kötelezettség
alól a bizottsági rendelet alapján sem a támogatás odaítélésekor, sem pedig későbbi időpontban.
(8) A (3) bekezdésben meghatározott felső összeghatárt készpénzben odaítélt támogatásként kell kifejezni. Az összes
használt összeget bruttó összegnek kell tekinteni, azaz bármely adózás vagy egyéb levonás előtti adatnak.
(9) A több évre vonatkozó támogatástartalmat az igény elfogadása időpontjában érvényes értékére kell diszkontálni.
10. A Program keretében való támogatásfolyósítás 21. § (1) A hitelintézet negyedévente, a tárgynegyedév utolsó hónapját követő hónap 20. napjáig kimutatást ad át a KA-VOSZ
Zrt. részére az igényelt kamattámogatás összegéről. A KA-VOSZ Zrt. az általa előzetesen átvizsgált, és a teljesítést
alátámasztó (a támogatáslehívást részletező, hitelintézettel egyeztetett és ellenőrzött) dokumentumokat azok
átvételét követő 15 napon belül átadja a MAG Zrt. részére.
(2) A hitelintézet az e rendeletben foglaltak fennállása esetén a kedvezményezettől a kamatnak csak a támogatással
csökkentett részét szedi be. (3) A hitelintézet az adott tárgyhónapban hatályba lépett Széchenyi Kártya Folyószámla, Beruházási-, Forgóeszköz és
Önerő Kiegészítő hitelekre vonatkozóan havonta, a tárgyhónapot követő hónap 20. napjáig, a Széchenyi Kártya
Beruházási-, Forgóeszköz és Önerő Kiegészítő hitelekre vonatkozóan az előző év december 31-én fennálló hitelekről
minden naptári év február 28-ig kimutatást ad át a KA-VOSZ Zrt. részére az igényelt garanciadíj támogatásról. A
KA-VOSZ Zrt. az általa előzetesen átvizsgált, és a teljesítést alátámasztó, a támogatáslehívást részletező, hitelintézettel
egyeztetett és ellenőrzött dokumentumokat azok átvételét követő 15 napon belül átadja a MAG Zrt. részére.
(4) A támogatás összegét – a Támogató által a hitelintézetekkel kötött keretszerződésben foglalt feltételekkel – a MAG Zrt.
a támogatási igény áttekintését és elfogadását követő 5 napon belül azon hitelintézetnek folyósítja, amellyel
a kedvezményezett a Program keretében hitelszerződést kötött. (5) A hitelintézet az e rendeletben foglaltak fennállása esetén a kedvezményezettől a garanciadíjnak csak a támogatással
csökkentett részét szedi be. (6) A hitelintézet a garantőr szervezet részére fizetendő garanciadíjat:
a) a Széchenyi Kártya Folyószámlahitel esetén a teljes futamidőre előre egy összegben,
b) a Széchenyi Forgóeszköz-, Beruházási-, Önerő Kiegészítő hitelek esetén évente, a garantőr szervezet
hirdetményében az éven túli futamidejű kezességvállalásokra, évenkénti díjfizetés esetére meghatározottak
szerint fizeti meg. 22. § A kedvezményezett köztartozása esetén az államháztartásról szóló 1992. évi XXXVIII. törvény 13/A. § (5)–(6) bekezdése
és az államháztartás működési rendjéről szóló 292/2009. (XII.19.) Korm. rendelet szerint kell eljárni.
11. A Program keretében való támogatási jogviszony megszűnése és követeléskezelés rendje
23. § (1) A támogatási jogviszony megszűnik a hitelszerződés lejáratával vagy megszűnésével, de legkésőbb a 12. §-ban
meghatározott időtartam végén. (2) A hitelszerződés megszűnése – a 24. §-ban meghatározott esetek kivételével – a hitelszerződés lejáratának vagy
megszűnésének időpontjáig már kifizetett, vagy még kifizetendő támogatásokat nem érinti.
24. § A támogatási jogviszony a támogatási jogviszony létrejöttének napjára visszamenőleg megszűnik, ha:
a) hitelt érdemlően bebizonyosodik, hogy a támogatás igénylésekor a kedvezményezettel szemben bármely,
a Programban való részvételt kizáró ok állt fenn,
b) a kedvezményezett valótlan, hamis, vagy megtévesztő adatot, vagy nyilatkozatot adott vagy tett,
c) a kedvezményezett visszavonja bármely, a Programban való részvétel érdekében tett nyilatkozatát, vagy
d) a kedvezményezett megszegi a támogatási jogviszonyra vonatkozó kötelezettségeit.
25. § (1) A 24. §-ban meghatározott esetek bekövetkeztekor a kedvezményezett a hitelintézet felé már átutalt támogatás teljes
összegét a Polgári Törvénykönyv szerinti, a támogatás folyósításától a teljes összegének tényleges visszafizetési
idejéig felszámított kamattal növelt mértékben köteles visszafizetni az előirányzat javára.
(2) A 24. §-ban meghatározott esetekben a hitelintézet az esemény bekövetkeztéről való tudomásszerzés napján az
(1) bekezdésben meghatározott összeggel megterheli a kedvezményezettnek a hitelintézetnél vezetett számláját.
(3) A hitelintézet a kedvezményezett számlájáról a (2) bekezdés szerint leemelt összeget azonnal köteles átutalni az
előirányzat javára. (4) Amennyiben a kedvezményezett számláján nincs elegendő fedezet az összeg leemeléséhez, a MAG Zrt. a hitelintézet
erről szóló tájékoztatását követően felszólítást küld a kedvezményezett részére az (1) bekezdés szerinti összeg
előirányzat részére, 10 napon belül történő megfizetése érdekében.
(5) Ha a felszólítás nem jár eredménnyel, a MAG Zrt. intézkedik a követelés érvényesítése érdekében.
12. A Program ellenőrzése 26. § (1) A Program keretében nyújtott állami támogatáshoz kapcsolódó ellenőrzési kötelezettség a Támogatót, a Támogató
megbízásából eljáró KA-VOSZ Zrt.-t és MAG Zrt.-t terheli, valamint egyéb, jogszabályok alapján ellenőrzésre jogosult
szervezeteket illet meg. (2) A KA-VOSZ Zrt. köteles tájékoztatni a kedvezményezettet arról, hogy csekély összegű támogatásban részesül.
A tájékoztatásnak kifejezetten utalnia kell a bizottsági rendeletre, hivatkozva annak pontos címére és az Európai
Közösség Hivatalos Lapjában való kihirdetésére, valamint meg kell határoznia a támogatás összegét az európai uniós
versenyjogi értelemben vett állami támogatásokkal kapcsolatos eljárásról és a regionális támogatási térképről szóló
37/2011. (III. 22.) Korm. rendelet 2. mellékletében foglalt módszertan alapján kiszámolt támogatástartalomban
kifejezve. (3) A MAG Zrt. köteles ellátni a Programban közreműködőként vagy kedvezményezettként résztvevőknél a támogatás
felhasználásával kapcsolatos ellenőrzési feladatokat. 13. A Programhoz kapcsolódó kifogások kezelése
27. § (1) A támogatást igénylő vagy a kedvezményezett a közreműködő szervezetek döntése ellen a Támogatónak címezve az
Ámr. 131. § (1) bekezdése szerinti kifogást nyújthat be.
(2) A kifogás benyújtására a kifogásolt intézkedésről való tudomásszerzéstől számított 10 napon belül, de legfeljebb a
kifogásolt intézkedéstől számított 60 napon belül, egy alkalommal, az indokok megjelölésével van lehetőség.
A kifogás elbírálásának időtartama legfeljebb 20 nap. (3) Amennyiben a kifogás elbírálásának ideje alatt a támogatási jogviszony létrejön, azt – a támogatást igénylő ellentétes
nyilatkozata hiányában – a kifogásban foglaltak kivizsgálása iránti igényről való lemondásnak kell tekinteni.
(4) A kifogást érdemi vizsgálat nélkül el kell elutasítani, ha
a) a kifogást a (2) bekezdés szerinti határidőn túl terjesztették elő,
b) a kifogást nem az arra jogosult terjeszti elő,
c) korábbival azonos tartalmú, ismételt kifogást terjesztenek elő.
(5) A Támogató a részére elbírálásra megküldött kifogással kapcsolatban
a) a kifogásban foglaltaknak helyt adó és egyúttal a jogszerű állapot helyreállításáról gondoskodó, vagy
b) indokolt elutasító döntést hoz. (6) A Támogató a kifogás tárgyában hozott döntésről – elutasítás esetén az indokok megjelölésével – a döntést követő
5 napon belül értesíti a támogatást igénylőt vagy a kedvezményezettet és a közreműködő szervezeteket. A kifogás
tárgyában hozott döntés ellen további kifogás előterjesztésének nincs helye.
III. FEJEZET PÉNZÜGYI ÉS SZÁMVITELI FELADATOK, VALAMINT AZ IRATTÁROZÁS
14. Az előirányzathoz kapcsolódó pénzügyi és számviteli feladatok ellátása
28. § Az előirányzat mindazon pénzügyi és számviteli szabályzatát, amelynek megalkotását jogszabály kötelezővé teszi,
a MAG Zrt. készíti elő. A szabályzatokat a Támogató hagyja jóvá.
29. § (1) A MAG Zrt. gondoskodik: a) a szakmai teljesítésigazolással,
b) a számlaérvényesítéssel, ellenjegyzéssel és utalványozással, c) a folyósítással,
d) a könyvvezetéssel, e) a havi könyvelési feladásokkal,
f) a Kincstári adatszolgáltatással, g) a negyedéves mérlegkészítésekkel,
h) a féléves és az éves beszámoló előkészítésével,
i) az előirányzat könyvvizsgálatával, j) az előirányzat ellenőrzésével, valamint
k) a követelések kezelésével kapcsolatos feladatok ellátásáról. (2) Az (1) bekezdésben foglalt feladatokon kívül, a MAG Zrt. és a Támogató között a 4. § (1) bekezdés szerint létrejött
szerződés a MAG Zrt. részére további feladatokat határozhat meg.
(3) Az (1) bekezdésben meghatározott feladatokat a MAG Zrt. vezetője által írásban felhatalmazott személyek végzik.
15. Irattározás 30. § (1) A közreműködő szervezetek a kötelezettségvállalással és követeléskezeléssel kapcsolatos – hozzájuk beérkezett és
továbbításra nem került – minden eredeti dokumentumot a támogatási jogviszony létrejöttét követő 10. év végéig
megőrzik. (2) A MAG Zrt. gondoskodik a számviteli dokumentumoknak a számvitelről szóló 2000. évi C. törvény 169. §-ában
meghatározott módon történő megőrzéséről. (3) A kedvezményezett a támogatással kapcsolatos dokumentumokat a támogatási jogviszony megszűnését követő
10. év végéig megőrzi. IV. FEJEZET ZÁRÓ RENDELKEZÉSEK
31. § Ez a rendelet a kihirdetését követő harmadik napon lép hatályba.
32. § E rendelet rendelkezéseit a 2011. január 1-jét követően létrejött hitelszerződések kapcsán folyamatban lévő ügyekre is
alkalmazni kell. 33. § Ez a rendelet a Szerződés 87. és 88. cikkének a de minimis támogatásokra való alkalmazásáról szóló 2006. december
15-i 1998/2006/EK bizottsági rendelet hatálya alá tartozó támogatást tartalmaz.
34. § A területfejlesztési intézményrendszeri feladatok támogatása előirányzat 2011. évi felhasználásának részletes
szabályairól szóló 18/2011. (V. 10.) NFM rendelet (a továbbiakban: R.) 2. § d) pontja helyébe a következő rendelkezés
lép: [Az előirányzat az e §-ban foglalt feladatok ellátását szolgálja az alábbiak szerint:]
„d) a Széchenyi Programiroda Nonprofit Kft. Új Széchenyi Tervhez kapcsolódó egységes kommunikációjának
finanszírozása.” 35. § Az R. 4. §-ában a „b) és c) pontja” szövegrész helyébe a „b)–d) pontja” szöveg lép.
36. § Az R. 4. § (2) bekezdése hatályát veszti.
Dr. Fellegi Tamás s. k.,
nemzeti fejlesztési miniszter


text:
151/2011. (VII. 26.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére hozzájárulok
Sergio Eduardo Moreira Lima úrnak a Brazil Szövetségi Köztársaság magyarországi rendkívüli és meghatalmazott nagykövetévé
történő kinevezéséhez budapesti székhellyel. Budapest, 2010. november 2.
Schmitt Pál s. k.,
köztársasági elnök


text:
55/2016. (X. 21.) HM utasítása az első világháborúban életüket vesztett magyar katonák hadisírjainak és hősi emlékhelyeinek állapotfelmérésével, felújításával összefüggő pályázati tevékenység ellátásával kapcsolatos egyes szervezési feladatokról.
A jogalkotásról szóló 2010. évi CXXX. törvény 23. § (4) bekezdés c) pontja és a honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló
290/2011. (XII. 22.) Korm. rendelet 2. § (5) bekezdése alapján a következő utasítást adom ki:
1. § Ezen utasítás hatálya a Honvédelmi Minisztériumra (a továbbiakban: HM), a honvédelemért felelős miniszter közvetlen
alárendeltségébe tartozó szervezetekre, valamint a  Magyar Honvédség (a  továbbiakban: MH) hadrendje szerinti
szervezetekre terjed ki.
2. § (1) Az első világháborúban életüket vesztett magyar katonák hadisírjainak és hősi emlékhelyeinek állapotfelmérésével,
felújításával összefüggésben az  önkormányzati, valamint egyházi temető- és emlékhelyfenntartók, illetve civil
szervezetek részére a  központi költségvetés terhére kiírásra kerülő pályázatokkal kapcsolatos feladatok ellátására
a HM Hadtörténeti Intézet és Múzeum (a továbbiakban: HM HIM) szervezetében új, igazgatóságszintű szervezeti elem
kerül létrehozásra.
(2) A HM HIM létszámkeretét úgy kell megtervezni és kialakítani, hogy az  (1)  bekezdés szerinti létrehozásra kerülő
igazgatóság működéséhez feltétlenül szükséges létszámon felül a HM HIM létszámkerete nem haladja meg az utasítás
hatálybalépését követő harmadik munkanapon meghatározott létszámkeretét. A létszámemelésre vonatkozó javaslat
összeállítása során felül kell vizsgálni a HM HIM szervezetét és fel nem töltött beosztásainak szükségességét.
(3) Az (1)  bekezdés szerinti pályáztatási tevékenységgel összefüggő feladatokat a  HM parlamenti államtitkárának
(a továbbiakban: HM PÁT) felügyeletével a HM HIM parancsnoka koordinálja.
(4) A HM HIM az (1) bekezdés szerinti feladattal összefüggésben biztosítja:
a) az első világháborúban életüket vesztett magyar katonák hadisírjainak és hősi emlékhelyeinek felkutatását
és dokumentálását;
b) a hadisírok és hősi emlékhelyek felújításával összefüggésben a  több ütemben kiírásra kerülő pályázati
felhívások előkészítését, kiírását, értékelését;
c) a kiírt pályázaton támogatást elnyert önkormányzatokkal, egyházakkal, temető- és emlékhelyfenntartókkal
történő kapcsolattartást;
d) a pályázaton elnyert támogatás keretében elvégzett felújítási munkák monitoringját, a  pályázati cél
megvalósulásának ellenőrzését;
e) a hadisírok és emlékhelyek felújítás előtti és felújítást követő állapotát rögzítő dokumentáció kezelését;
f ) az a)–e) pontok szerinti feladatokkal összefüggésben szükséges, valamint a hadisírgondozás ágazaton belüli
feladatmegosztására vonatkozó szabályozók kidolgozását és felterjesztését, ide nem értve a fejezeti kezelésű
előirányzatok kezelésére és felhasználására, valamint az  azokkal történő gazdálkodásra vonatkozó
szabályozókat.
(5) A (4) bekezdés a) pontja szerinti felkutatás és dokumentálás feladataiban a HM HIM parancsnok megkeresése alapján
a Honvéd Vezérkar főnöke által kijelölt katonai szervezetek közreműködnek.
3. § (1) A HM HIM parancsnokának javaslata és a HM PÁT feladatszabása alapján a munkaköri jegyzékekről, az állománytáblákról
és a  létszámgazdálkodásról szóló 13/2014. (II. 14.) HM utasítás 12.  § (1)  bekezdése alapján a  HM HIM munkaköri
jegyzékének módosítását HM Tervezési és Koordinációs Főosztály készíti elő, majd gondoskodik arról, hogy
a HM HIM munkaköri jegyzékének módosítástervezetének a HM HIM fel nem töltött beosztásainak felülvizsgálatára is
figyelemmel végrehajtott egyeztetése, véglegesítése és jóváhagyásra történő felterjesztése és a  jóváhagyott
HM  HIM  munkaköri jegyzék módosításának kiadása ezen utasítás hatálybalépését követő harmadik munkanapig
megtörténjen.
(2) A HM HIM munkaköri jegyzéke helyesbítői íve hatálybalépésének időpontja ezen utasítás hatálybalépését követő
negyedik munkanap.
(3) Ezen utasításban meghatározott feladatok végrehajtásához szükséges új beosztások rendszeresíthetősége érdekében
a  Honvéd Vezérkar (a továbbiakban: HVK) Haderőtervezési Csoportfőnökség csoportfőnöke a  HVK Személyzeti
Csoportfőnökséggel együttműködve az  MH hadrendje szerinti szervezetek tartósan üres beosztásai törlésére
vonatkozó javaslatát ezen utasítás hatálybalépését követő második munkanapig terjeszti fel a  Honvéd Vezérkar
főnöke (a továbbiakban: HVKF) részére. A HVKF ezen utasítás hatálybalépését követő harmadik munkanapig intézkedik
az MH hadrendje szerinti szervezetek tartósan üres beosztásainak törlésére.
4. § A Honvédelmi Minisztérium központi hivatalai és a honvédelmi miniszter közvetlen alárendeltségébe tartozó egyes
szervezetek racionalizálásával összefüggő feladatokról és egyes honvédelmi miniszteri utasítások módosításáról
szóló 38/2016. (VII. 21.) HM utasítás (a továbbiakban: 38/2016. HM utasítás) 2.  §-a a  következő (5)  bekezdéssel
egészül ki:
„(5) A HM HIM szervezeti felépítése és létszáma módosul, feladatrendszerébe kerül az első világháborúban életüket
vesztett magyar katonák hadisírjainak és hősi emlékhelyeinek állapotfelmérésével, felújításával összefüggő pályázati
tevékenység ellátása, és az  azzal összefüggő feladatok ellátására új igazgatóságszintű szervezeti elem kerül
létrehozásra.”
5. § A 38/2016. HM utasítás 5. §-a a következő (2a) bekezdéssel egészül ki:
„(2a) A HM HIM átalakításának következtében a HM HIM új szervezeti rend szerinti működésének kezdő napja az első
világháborúban életüket vesztett magyar katonák hadisírjainak és hősi emlékhelyeinek állapotfelmérésével,
felújításával összefüggő pályázati tevékenység ellátásával kapcsolatos egyes szervezési feladatokról szóló
55/2016. (X. 21.) HM utasítás hatálybalépését követő nap.”
6. § A 38/2016. HM utasítás 5.  § (2)  bekezdésében a  „következtében az  új” szöveg helyébe a  „következtében
a (2a) bekezdésben foglalt kivétellel az új” szöveg lép.
7. § (1) Ez az utasítás a közzétételét követő napon lép hatályba.
 (2) A HVKF intézkedik ezen utasításban meghatározott feladatok végrehajtásához kapcsolódó támogatási feladatok
biztosítására.
 (3) Az első világháborús hadisírok és hősi emlékhelyek állapotfelmérésével, felújításával összefüggő pályázati
tevékenységgel összefüggő feladatokat érintően szükségessé váló jogszabály- és közjogi szervezetszabályozó
eszközmódosítások tervezetét – ide nem értve a fejezeti kezelésű előirányzatok kezelésére és felhasználására, valamint
az  azokkal történő gazdálkodásra vonatkozó szabályozókat – az  MH Hadkiegészítő, Felkészítő és Kiképző
Parancsnoksággal együttműködve a HM HIM jelen utasítás hatálybalépését követő tizedik napig készíti elő és küldi
meg a HM Jogi Főosztály részére.
Dr. Simicskó István s. k.,
 honvédelmi miniszter


text:
1554/2015. (VIII. 7.) Korm. határozata az Országos Villamos Teherelosztó épületének állami tulajdonba kerüléséhez szükséges intézkedésekről.
A Kormány kiemelt feladatának tekinti a budai Várnegyed, mint nemzeti emlékhely és a budapesti világörökségi helyszín része
kiemelkedő egyetemes értékeinek védelmét, megőrzését és méltó bemutatását, valamint reprezentatív, kulturális és turisztikai
funkcióinak erősítését, ezért
 1. egyetért a  jelenleg az  MVM Magyar Villamos Művek Zártkörűen Működő Részvénytársaság tulajdonában lévő,
természetben a  1014 Budapest, Nándor utca 5–7. szám alatt található Budapest I. kerület 6628 helyrajzi számon
nyilvántartott ingatlan állami tulajdonba kerülésének és levéltári célú hasznosításának szándékával;
2. felhívja a  nemzeti fejlesztési minisztert, hogy a  Magyar Nemzeti Vagyonkezelő Zártkörűen Működő
Részvénytársaság (a továbbiakban: MNV Zrt.) útján gondoskodjon az 1. pont szerinti ingatlan igazságügyi szakértő
bevonásával meghatározott értéken, de legfeljebb 911,0 millió forint vételáron történő megvásárlásáról;
Felelős: nemzeti fejlesztési miniszter
Határidő: 2015. szeptember 15.
3. felhívja a nemzeti fejlesztési minisztert, hogy az MNV Zrt. útján gondoskodjon az 1. pont szerinti ingatlan Magyar
Nemzeti Levéltár részére történő vagyonkezelésbe adásáról.
Felelős: nemzeti fejlesztési miniszter
Határidő: 2015. szeptember 15.
Orbán Viktor s. k.,
 miniszterelnök


text:
51/2016. (X. 28.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény (a továbbiakban: Ksztv.) 38. § (2) bekezdése alapján 2016. október 20. napjától 2017. április 19. napjáig
terjedő időtartamra Vartus Gergelyt az  E-health koordinációval kapcsolatos feladatok ellátásáért felelős miniszteri
biztossá nevezem ki.
2. § A miniszteri biztos feladatai:
a) az E-health projektek sikeres megvalósításához szükséges folyamatok koordinálása, stratégiai összehangolása
más ágazati fejlesztésekkel,
b) a programok végrehajtásához szükséges döntés-előkészítési és jogalkotási munkálatok felügyelete,
c) a fejlesztésbe bevont egyes elektronikus ügyintézéshez kapcsolódó szervezetekkel való együttműködés által
a gyorsabb és hatékonyabb feladatmegoldás elősegítése,
d) a rendelkezésre álló hazai és uniós források ágazati szempontból leghatékonyabb felhasználásának elősegítése,
e) a korábbi E-health projektekkel történő fejlesztési irányok összehangolása és szintetizálása,
f ) a programozási időszak E-health stratégiai folyamatok irányvonalainak kijelölésével kapcsolatos javaslatok
megfogalmazása és a kapcsolódó uniós források lehívásának lehetőségének vizsgálata,
g) az ágazati fejlesztések összehangolásával kapcsolatos együttműködés a  Digitális Jólét Programért felelős
miniszterelnöki biztossal vagy az általa kijelölt személlyel,
h) az a)–f ) pont szerinti feladatkörökkel összefüggésben az emberi erőforrások minisztere által meghatározott
eseti, egyedi feladatok ellátása. 3. § A miniszteri biztos egyebekben ellátja az Emberi Erőforrások Minisztériuma Szervezeti és Működési Szabályzatáról
szóló 33/2014. (IX. 16.) EMMI utasítás miniszteri biztosra vonatkozó feladatait.
4. § A miniszteri biztos tevékenységét a miniszter az egészségügyért felelős államtitkár útján irányítja.
5. § A miniszteri biztos a Ksztv. 38. § (6) bekezdése szerinti díjazásra és juttatásokra jogosult.
6. § A miniszteri biztost tevékenysége ellátásában a Ksztv. 38. § (8) bekezdése szerinti titkárság nem segíti.
7. § Ez az utasítás a közzétételét követő napon lép hatályba.
Balog Zoltán s. k.,
 emberi erőforrások minisztere


text:
51/2018. (II. 8.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Molnár Mária
Juliannát a 2018. február 1. napjától 2021. január 31. napjáig terjedő időtartamra bíróvá kinevezem.
Budapest, 2018. január 24. Áder János s. k.,
 köztársasági elnök


text:
1457/2015. (VII. 7.) Korm. határozata az Óbudai Egyetem már megkezdett kollégiumi beruházásának megvalósításához szükséges – részben a rendkívüli kormányzati intézkedésekre szolgáló tartalékból történő előirányzat-átcsoportosítással történő – forrás biztosításáról.
A Kormány
 1. az államháztartásról szóló 2011. évi CXCV. törvény 21. § (6) bekezdésében biztosított jogkörében eljárva az Óbudai
Egyetem megkezdett kollégiumi beruházásának megvalósításához 600,3 millió forint egyszeri átcsoportosítását
rendeli el elszámolási, a fel nem használt rész tekintetében visszatérítési kötelezettséggel a Magyarország 2015. évi
központi költségvetéséről szóló 2014. évi C. törvény (a továbbiakban: Kvtv.) 1.  melléklet XX. Emberi Erőforrások
Minisztériuma fejezet, 5. Egyetemek, főiskolák cím javára, a  Kvtv. 1.  melléklet XI. Miniszterelnökség fejezet,
32. Rendkívüli kormányzati intézkedések cím terhére az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: 2015. szeptember 30. Az elszámolás és a visszatérítési kötelezettség tekintetében
Felelős: emberi erőforrások minisztere
Határidő: 2016. február 28.
2. felhívja a  nemzetgazdasági minisztert, hogy az  1.  pont szerinti beruházás befejezése érdekében a  2016. évben
1042,6 millió forint egyszeri jelleggel történő biztosításáról gondoskodjon.
Dr. Semjén Zsolt s. k.,
 miniszterelnök-helyettes


text:
1508/2019. (VIII. 23.) Korm. határozata a rendkívüli kormányzati intézkedésekre szolgáló tartalékból és a Központi Maradványelszámolási Alapból történő, illetve fejezeten belüli és fejezetek közötti előirányzat-átcsoportosításról.
A Kormány
a) az államháztartásról szóló 2011. évi CXCV. törvény (a továbbiakban: Áht.) 21.  § (1)  bekezdésében és 33.  §
(2)  bekezdésében biztosított jogkörében eljárva 12 223 000 000 forint egyszeri átcsoportosítását rendeli
el, –  elszámolási, a  fel nem használt rész tekintetében visszatérítési kötelezettséggel – a  Magyarország
2019. évi központi költségvetéséről szóló 2018. évi L. törvény (a továbbiakban: Kvtv.) 1.  melléklet
XV.  Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
1. Rendkívüli kormányzati intézkedések jogcímcsoport terhére,
b) az Áht. 33.  § (2)  bekezdésében, valamint az  államháztartásról szóló törvény végrehajtásáról szóló
368/2011. (XII. 31.) Korm. rendelet 153.  §-ában biztosított jogkörében eljárva 877 465 480 forint egyszeri
átcsoportosítását rendeli el a  Kvtv. 1.  melléklet XLII. A  költségvetés közvetlen bevételei és kiadásai fejezet,
43. Központi Maradványelszámolási Alap cím terhére,
c) az Áht. 33. § (2) bekezdésében biztosított jogkörében eljárva 20 204 364 082 forint egyszeri átcsoportosítását
rendeli el,
az 1. melléklet szerint.
Az átcsoportosítás tekintetében Felelős: pénzügyminiszter
Határidő: azonnal
Az a) alpont esetében az elszámolás és a visszatérítési kötelezettség tekintetében
Felelős: pénzügyminiszter
Határidő: 2020. június 30.
Orbán Viktor s. k.,
 miniszterelnök